
[bookmark: _Hlk536689232]“Vispārējās ķirurģijas vienreizlietojamo ķirurģisko materiālu un aprīkojuma piegāde”

Rīga, 2026. gada 14.augustā
Vieta: Attālināti. 

[bookmark: _Hlk80791371]Iepirkuma komisija izveidota ar VSIA “Paula Stradiņa klīniskā universitātes slimnīca” 2026. gada 22.aprīļa  rīkojumu Nr. 11-4/66 „ Vispārējās ķirurģijas vienreizlietojamo ķirurģisko materiālu un aprīkojuma piegāde”” (turpmāk - Komisija).

Komisijas sastāvs:
	Komisijas priekšsēdētājs:
	Andrejs Kanapuhins – Aptiekas vadītājs.

	Komisijas locekļi:
	Alla Turlisova – Aptiekas vadītāja vietniece;

	
	Jekaterina Orlova - Aptiekas vadītāja vietniece;

	
	Jānis Vilmanis – Galvenais ārsts;

	
	Inguna Muižniece – Iepirkumu daļas publisko iepirkumu speciāliste - juriste.



Eksperts: Iepirkumu daļas līgumsaistību izpildes vadītājs/tirgus izpētes speciāliste Līga Augtkalna.

Sēdē piedalās visi Komisijas locekļi.
Sēdi vada: A. Kanapuhins
Protokolē: I. Muižniece

Darba kārtība: Komisijas atbildes uz pretendentu uzdotajiem jautājumiem

Komisijas priekšsēdētājs A. Kanapuhins informē, ka no pretendentiem SIA “Medilink” un SIA “Pean” ir saņemti jautājumi par  iepirkuma “Vispārējās ķirurģijas vienreizlietojamo ķirurģisko materiālu un aprīkojuma piegāde” PSKUS 2026/82 (turpmāk - iepirkums) Tehniskajā specifikācijā noteiktajām prasībām.

Pretendenta SIA “Medilink” jautājums:
1. Par 33. pozīcijas "Ekstra fiksācijas troakāri" 33.6. punktu
Spēkā esošā redakcija:
"Obturatora rotējošais ieliktnis saglabā statisku attēlu operācijas laikā."
Minētā prasība nosaka ne tikai sasniedzamo funkcionālo rezultātu — stabilu endoskopisko attēlu —, bet arī konkrētu tehnisko risinājumu tā nodrošināšanai, proti, rotējošu ieliktni obturatorā.
Vienlaikus nepieciešamo funkcionālo rezultātu — endoskopa stabilitāti un nekustīgu attēlu lietošanas laikā — iespējams nodrošināt ar atšķirīgiem tehniskiem risinājumiem.
Līdz ar to konkrēta konstruktīva risinājuma noteikšana var nepamatoti ierobežot tehniski līdzvērtīgu produktu piedāvāšanu, ja tie nodrošina to pašu Pasūtītājam nepieciešamo funkcionālo rezultātu.
Lūdzam precizēt 33.6. punkta redakciju, nosakot prasību funkcionālā veidā, piemēram:
"Obturatora konstrukcija nodrošina endoskopa stabilitāti un nekustīgu attēlu lietošanas laikā."
Šāda redakcija saglabātu Pasūtītājam nepieciešamo funkcionālo un klīnisko rezultātu, vienlaikus pieļaujot tehniski atšķirīgus risinājumus, kas nodrošina līdzvērtīgu funkcionalitāti.
2. Par 33. pozīcijas 33.3. apakšpozīciju — 15 mm troakāra darba garumu un fiksācijas konstrukciju
Spēkā esošā redakcija:
"15 mm x 100 mm ar rievotu kanīli" (paredzamais daudzums — 50 gab.).
Vienlaikus 33.7. punktā attiecīgajam troakāram noteikta prasība pēc uzpūšama balona un bīdāma ārējā bezlateksa diska.
Balona fiksācijas konstrukcijas gadījumā kanulas nominālais garums un faktiski izmantojamais darba garums var atšķirties atkarībā no tehniskā risinājuma. Tādēļ 100 mm nominālais garums pats par sevi ne vienmēr raksturo troakāra faktiski izmantojamo darba garumu un funkcionālo piemērotību.
Vienlaikus nolikuma vispārīgo prasību 10. punktā noteiktā ±10 % pielaide 100 mm prasībai veido 90–110 mm diapazonu, tādēļ 120 mm nominālais garums pašreizējā redakcijā tajā neiekļaujas.
Vēršam uzmanību arī uz šīs prasības praktisko ietekmi uz konkurenci. 33.3. apakšpozīcijas paredzamais daudzums ir 50 gab. no kopumā 2050 gab. 33. pozīcijā. Savukārt saskaņā ar nolikuma 2.1.5. punktu piedāvājums, kurā nav piedāvātas visas attiecīgās pozīcijas apakšpozīcijas, netiek vērtēts.
Tādējādi neatbilstība vienīgi 33.3. apakšpozīcijas nominālā garuma parametram var liegt iesniegt vērtējamu piedāvājumu par visu 33. pozīciju, lai gan piedāvātais tehniskais risinājums funkcionāli var nodrošināt Pasūtītājam nepieciešamo rezultātu.
Ņemot vērā minēto, lūdzam izvērtēt iespēju prasību formulēt tā, lai tiktu ņemts vērā ne tikai nominālais kanulas garums, bet arī faktiski izmantojamais darba garums un nodrošinātā funkcionalitāte.
2.1. Vai 33.3. apakšpozīcijas prasība ir uzskatāma par izpildītu, ja piedāvātā 15 mm balona fiksācijas troakāra nominālais kanulas garums ir 120 mm, bet tā faktiski izmantojamais darba garums un funkcionalitāte ir salīdzināma ar prasīto 100 mm risinājumu?
2.2. Ja 120 mm nominālais kanulas garums pašreizējās tehniskās specifikācijas ietvaros nav pieļaujams, lūdzam precizēt prasību, nosakot pieļaujamo garuma diapazonu, piemēram, 100–120 mm, vai attiecīgajai apakšpozīcijai paredzot plašāku pielaidi.
2.3. Papildus lūdzam precizēt prasības "ar rievotu kanīli" funkcionālo mērķi.
Ja šīs prasības mērķis ir nodrošināt troakāra stabilu fiksāciju vēdera sienā, lūdzam paredzēt iespēju šo prasību izpildīt arī ar citu tehnisku risinājumu, kas nodrošina līdzvērtīgu fiksācijas funkciju, tostarp ar 33.7. punktā prasīto uzpūšamo balonu kopā ar bīdāmo ārējo disku.
Šāds precizējums ļautu vērtēt atbilstību pēc sasniedzamā funkcionālā rezultāta, nevis tikai pēc konkrēta konstrukcijas risinājuma.
3. Par 33. pozīcijas 33.4. punktu — kanulas hermetizācijas sistēmu
Spēkā esošā redakcija:
"Kanīle ar atvienojamu augšējo daļu ar diviem iebūvētiem vārstuļiem."
Minētā prasība nosaka ne tikai sasniedzamo funkcionālo rezultātu, bet arī konkrētu hermetizācijas sistēmas konstruktīvo risinājumu — divu iebūvētu vārstuļu esamību.
Vienlaikus kanulas hermētiskumu instrumentu lietošanas un nomaiņas laikā iespējams nodrošināt ar dažādiem tehniskiem risinājumiem, kuru funkcionālais rezultāts ir līdzvērtīgs.
Prasība pēc tieši diviem iebūvētiem vārstuļiem pati par sevi neraksturo kanulas funkcionālo veiktspēju un var nepamatoti izslēgt tehniski līdzvērtīgus risinājumus, kas nodrošina Pasūtītājam nepieciešamo hermētiskumu.
Lai tehniskā specifikācija būtu vērsta uz Pasūtītājam nepieciešamo funkcionālo rezultātu un pieļautu līdzvērtīgus tehniskos risinājumus, lūdzam precizēt 33.4. punkta redakciju, piemēram, šādi:
"Kanīle ar atvienojamu augšējo daļu un hermetizācijas sistēmu, kas nodrošina hermētiskumu instrumentu lietošanas un nomaiņas laikā."
Šāda redakcija saglabātu Pasūtītājam nepieciešamo funkcionālo prasību, vienlaikus novēršot tehniskā risinājuma nepamatotu ierobežošanu ar konkrētu hermetizācijas elementu skaitu un konstrukciju.

Iepirkuma komisijas atbilde:
 Iepirkumā ir iekļautas 2 iepirkuma pozīcijas – 30.pozīcija “Bezasmens troakāri” un 33.pozīcija “Ekstra fiksācijas toakāri”. Veicot padziļinātu tirgus izpēti Komisija ir konstatējusi, ka abās iepirkumu pozīcijās ir pieejamas  vairāku ražotāju preces ar atbilstošiem tehniskiem datiem. Minētās iepirkuma pozīcijās ir līdzīgas preces ar nelielām funkcionālām atšķirībām, kas ļaus slimnīcai turpināt nodrošināt plašu laparoskopisku operāciju klāstu. Izskatot pretendenta jautājumus attiecībā uz iepirkuma 33.pozīciju “Extra fiksācijas troakāri”, Komisija nonāk pie secinājuma, ka pretendenta prece varētu atbilst iepirkuma 30.pozīcijai “Bezasmens troakāri”.

Pretendenta SIA “Pean” jautājums:

32.pozīcijā lūdzam palielināt pielaidi instrumenta stobra garumam: +/-1 cm vietā  līdzam noteikt pielaidi  +/-3 cm, jo 33cm garums laparoskopiskajiem instrumentiem ir visspopulārākais izmērs, kas optimizē pielietošanu visā pasaulē. Arī lūdzam paplašināt maza maisa apjoma diapazonu: no 225ml – līdz 300ml, kas nesamazina klīnisko pielietojumu, bet paplašina pretendentu loku. 
33.pozīcijā ir prasīti troakāri ar uzpūšamo balonu.                                                                                 Jautājums: vai varam piedāvāt troakārus ar pievienoto vienreizējo šļirci, lai iepakojumā komplekts būtu gatavs pielietošanai, kas ir ērti lietotājam un optimizē operācijas laiku?
15.pozīcija. Pievēršam Jūsu uzmanību uz to faktu,  ka 15.pozīcijas specifikācijai atbilst tikai viens ražotājs: Jonhson &Johnson, jo 4.1.punktā ir prasīts:
	15.
	4.1
	Sterils, bioabsorbējams skavas līnijas atbalsta materiāls, kas piefiksējas pie šuvēja abām spaiļu daļām. 
Atbalsta materiāls sastāv no poliglaktīna 91 materiāla (25%), kas laminēts ar plānu polidioksanona plēvi (10%) katrā pusē. Atbalsta materiāls satur iepriekš uzklātu, rakstainu līmi, kas sastāv no ūdenī šķīstošu alkilēnoksīda kopolimēru maisījuma (65%), kas piestiprina atbalsta materiālu pie kasetes virsmas uzšuvēja augšējās spailes virsmas. Ērta lietošana, bez iepriekšējas sagatavošanas. Atbalsta materiāls uzsūcas 120 dienās. 
Atbalsta materiāls savietojams tikai ar  ECHELON ENDOPATH™ 60 mm šuvēju.



Tādas prasības pilnībā izslēdz brīvu konkurenci, kas ir Publisko iepirkumu likuma pamats. 



Iepirkuma komisijas atbilde:

32.pozīcija – tirgus izpētes laikā Komisija ir guvusi pārliecību, ka Latvijas tirgū ir pieejami vairāku ražotāju preces, kas atbilst minētajām Tehniskās specifikācijas prasībām. 

33.pozīcija – jā var piedāvāt troakārus ar pievienoto vienreizējo šļirci.
 
15.pozīcija - iepirkumā ir iekļauti daudzi un dažādi šuvēju modeļi, kas paredz iespēju plašam pretendentu lokam piedalīties šā iepirkuma dažādās pozīcijās ar savu atbilstošu preci.

Turklāt lai neierobežotu piegādātāju loku Tehniskās specifikācijas Vispārīgajās prasībās ir norāde- Skaitliskiem parametriem pielaide ± 10%, ja nav norādīts citādāk.


Komisija vienbalsīgi nolemj:
1. uzdot Komisijas loceklei I. Muižniecei veikt visas nepieciešamās darbības, kas saistītas ar atbildes publicēšanu EIS sistēmā. 

* Dokuments parakstīts ar drošu elektronisko parakstu un satur laika zīmogu

